**დანართი 2**

**COVID-19-ის დიაგნოზის მქონე პაციენტებთან კონტაქტირებული იზოლაციაში (თვითიზოლაცია, კარანტინი) მყოფი პირების შესახებ ინფორმაციული ნაკადების მართვის სქემა**

ახალი კორონავირუსით (SARS-CoV-2) გამოწვეული ინფექციის COVID-19-ის დიაგნოზის მქონე პაციენტებთან კონტაქტირებული იზოლაციაში (თვითიზოლაცია, კარანტინი) მყოფი პირების შესახებ ინფორმაციული ნაკადების მართვა ხორციელდება შემდეგი სქემის მიხედვით:

**1. ინფორმაცია, პაციენტებთან კონტაქტირებული პირების ახალი და საერთო რაოდენობის შესახებ:**

ა) ახალი და საერთო შემთხვევების შესახებინფორმაციას (სახელი, გვარი, პირადი ნომერი, იზოლაციის მისამართი) საზოგადოებრივი ჯანდაცვის ცენტრები აგზავნიან ეროვნულ ცენტრში ყოველდღიურ რეჟიმში (10:00 საათზე, შაბათ-კვირისა და სადღესასწაულო დღეების ჩათვლით) (e.mail: covstat@ncdc.ge ან ეროვნული ცენტრის მიერ განსაზღვრული სხვა ფორმით);

ბ) ეროვნული ცენტრი ყოველდღიურ რეჟიმში, ამ პუნქტის ,,ა“ ქვეპუნქტით განსაზღვრულ ინფორმაციას, აგროვებს/აგენერირებს და აგზავნის ყოველდღიურ რეჟიმში (11.00 საათზე, შაბათ-კვირისა და სადღესასწაულო დღეების ჩათვლით) სამინისტროში covid-19-თან დაკავშირებით სტატისტიკური ინფორმაციის მოგროვების მიზნით შექმნილ ელექტრონულ ფოსტაზე e.mail: covstat@moh.gov.ge.

**2. ინფორმაცია საზღვრის კვეთით შემოსული პირების იზოლაციის (თვითიზოლაცია, კარანტინი) შესახებ:**

ა) ინფორმაციას საზღვრის კვეთით იზოლაციას დაქვემდებარებული პირების შესახებ (სახელი, გვარი, პირადი ნომერი, იზოლაციის მისამართი) სსიპ – საგანგებო სიტუაციების კოორდინაციისა და გადაუდებელი დახმარების ცენტრი ყოველდღიურ რეჟიმში (10:00 საათზე, შაბათ-კვირისა და სადღესასწაულო დღეების ჩათვლით) აგზავნის ელექტრონულ ფოსტაზე (e.mail: covstat@ncdc.ge).

ბ) ეროვნული ცენტრი ყოველდღიურ რეჟიმში, ამ პუნქტის ,,ა“ ქვეპუნქტით განსაზღვრულ ინფორმაციას, აგროვებს/აგენერირებს და აგზავნის (11:00 საათზე, შაბათ-კვირისა და სადღესასწაულო დღეების ჩათვლით) სამინისტროში COVID-19-თან დაკავშირებით სტატისტიკური ინფორმაციის მოგროვების მიზნით შექმნილ ელექტრონულ ფოსტაზე e.mail: covstat@moh.gov.ge.

**3.** ამ დანართით გათვალისწინებული ელექტრონული ფოსტის მართვას ახორციელებს სამინისტროს პოლიტიკის დეპარტამენტის ჯანმრთელობის დაცვის პოლიტიკის სამმართველო.